**Projektas**



**KĖDAINIŲ RAJONO SAVIVALDYBĖS TARYBA**

**SPRENDIMAS**

**DĖL KĖDAINIŲ RAJONO SAVIVALDYBĖS TARYBOS 2020 M. VASARIO 28 D. SPRENDIMO NR. TS-1 „DĖL KĖDAINIŲ RAJONO SAVIVALDYBĖS 2020 METŲ BIUDŽETO TVIRTINIMO“ PAKEITIMO**

2020 m. spalio 14 d. Nr. SP-246

Kėdainiai

Kėdainių rajono savivaldybės taryba n u s p r e n d ž i a:

1. Pakeisti Kėdainių rajono savivaldybės tarybos 2020 m. vasario 28 d. sprendimą Nr. TS-1 „Dėl Kėdainių rajono savivaldybės 2020 metų biudžeto tvirtinimo“:

* 1. Išdėstyti 1.1 papunktį taip:

„1.1. Kėdainių rajono savivaldybės 2020 metų biudžeto pajamas – 67 541,6 tūkst. Eur, finansinių įsipareigojimų prisiėmimo (skolinimosi) pajamas ‒ 2 098,6 tūkst. Eur (1 priedas), iš jų:“

* + 1. Išdėstyti 1 priedą „Kėdainių rajono savivaldybės 2020 metų biudžeto pajamos“

nauja redakcija (pridedama).

* 1. Išdėstyti 1.2 papunktį taip:

„1.2. Kėdainių rajono savivaldybės 2020 metų biudžeto asignavimus – 76 485,1 tūkst. Eur, iš jų:“

* 1. Išdėstyti 1.2.1 papunktį taip:

„1.2.1. asignavimus savarankiškoms funkcijoms atlikti – 35 810,1 tūkst. Eur (3 priedas);“

1.3.1. Išdėstyti 3 priedą „Kėdainių rajono savivaldybės 2020 metų biudžeto asignavimai savarankiškoms funkcijoms atlikti“ nauja redakcija (pridedama).

* 1. Išdėstyti 1.2.7 papunktį taip:

„1.2.7. valstybės biudžeto specialios tikslinės dotacijos savivaldybės biudžetui ugdymo reikmėms finansuoti asignavimus – 13 053,1 tūkst. Eur (9 priedas);

1.4.1. Išdėstyti 9 priedą „2020 metų valstybės biudžeto specialios tikslinės dotacijos savivaldybės biudžetui ugdymo reikmėms finansuoti asignavimai“ nauja redakcija (pridedama).

1.5. Išdėstyti 1.2.8 papunktį taip:

„1.2.8. valstybės biudžeto specialios tikslinės dotacijos savivaldybės biudžetui kitus asignavimus – 9 622,0 tūkst. Eur (10 priedas);“

1.5.1. Išdėstyti 10 priedą „2020 metų valstybės biudžeto specialios tikslinės dotacijos savivaldybės biudžetui kiti asignavimai“ nauja redakcija (pridedama).

2. Pavesti vykdyti sprendimą administracijos direktoriui, savivaldybės įstaigų vadovams.

Savivaldybės meras

Jolanta Sakavičienė Arūnas Kacevičius Gintautas Muznikas Dalius Ramonas

2020-10- 2020-10- 2020-10- 2020-10-

Rūta Švedienė

2020-10-

Kėdainių rajono savivaldybės tarybai

**AIŠKINAMASIS RAŠTAS**

**DĖL KĖDAINIŲ RAJONO SAVIVALDYBĖS TARYBOS 2020 M. VASARIO 28 D. SPRENDIMO NR. TS-1 „DĖL KĖDAINIŲ RAJONO SAVIVALDYBĖS 2020 METŲ BIUDŽETO TVIRTINIMO“ PAKEITIMO**

2020 m. spalio 8 d.

Kėdainiai

**Parengto sprendimo projekto tikslai**: Pakeisti rajono savivaldybės 2020 m. biudžetą.

**Sprendimo projekto esmė:** Perskirstomos lėšos pasikeitus veiklos aplinkybėms ir biudžeto pajamoms. Vadovaujantis teisės aktais didinamos pajamos **639,0 tūkst. Eur**:

1. Speciali tikslinė dotacija ugdymo reikmėms finansuoti – **503,2 tūkst. Eur,** jų:

*skaitmeninio ugdymo plėtrai − 52,1 tūkst. Eur*.

Padidėjus bendrojo ugdymo mokytojų pareiginės algos pastoviosios dalies koeficientams vidutiniškai 8 proc., o ikimokyklinio ir priešmokyklinio ugdymo mokytojams vidutiniškai 30 proc., taip pat suvienodinus visų švietimo įstaigų mokytojų pareiginės algos pastoviosios dalies koeficientus nuo 2020 m. rugsėjo 1 d., skirta daugiau *451,1 tūkst. Eur* specialiosios tikslinės dotacijos ugdymo reikmėms finansuoti. Taip pat *52,1 tūkst. Eur* specialiosios tikslinės dotacijos skiriama Kėdainių rajono 1-12 klasių mokiniams t. y. 1-am mokiniui 10 Eur skaitmeninio ugdymo plėtrai. Asignavimai skiriami Kėdainių rajono savivaldybės švietimo įstaigoms vadovaujantis tvarkos aprašu.

1. Valstybės biudžeto lėšos, skirtos mokytojams, dirbantiems pagal neformaliojo vaikų švietimo (išskyrus ikimokyklinio ir priešmokyklinio ugdymo) programas – **30,4 tūkst. Eur**.

Didinami asignavimai trijų rajono švietimo įstaigų − Dailės mokyklos, Kalbų mokyklos ir Muzikos mokyklos mokytojams, dirbantiems pagal neformaliojo vaikų švietimo (išskyrus ikimokyklinio ir priešmokyklinio ugdymo) programas.

1. Kitos neišvardytos pajamos – **12,5 tūkst. Eur.**

Tris Kėdainių rajono savivaldybės švietimo įstaigos − Krakių Mikalojaus Katkaus gimnazija, Šėtos gimnazija ir Labūnavos pagrindinė mokykla dalyvauja kokybės krepšelio projekte. Projekto vykdytojas savivaldybei vieneriems mokslo metams perveda 85 proc. kokybės krepšelio lėšų, o likusius 15 proc. t. y. *12,5 tūkst. Eur* savivaldybė mokykloms skiria iš savo biudžeto. Įvykdžius sutartyje nurodytas sąlygas projekto vykdytojas kompensuoja iš savivaldybės biudžeto lėšomis padengtą kokybės krepšelio lėšų dalį.

1. Lėšos kompensuoti savivaldybės patirtas išlaidas, esant valstybės lygio ekstremaliajai situacijai, siekiant šalinti COVID-19 ligos (koronaviruso infekcijos) padarinius − **92,9 tūkst. Eur**.

Asignavimai skiriami Kėdainių rajono savivaldybės administracijai direktoriaus rezervo patirtoms išlaidoms kompensuoti, esant valstybės lygio ekstremaliajai situacijai, siekiant šalinti COVID-19 ligos (koronaviruso infekcijos) padarinius.

Kaip paskirstomos pajamos ir asignavimai detalesnė informacija pateikta

*(Paaiškinamosiose lentelėse Nr. 1-4).*

**Lėšų poreikis (jeigu sprendimui įgyvendinti reikalingos lėšos):** Nėra.

**Laukiami rezultatai:** Kėdainių rajono savivaldybės biudžeto pajamos ir išlaidos didėja 639,0 tūkst. Eur.

**Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* |  |  |
| *Finansams* | *Pajamos didėja 639,0 tūkst. Eur* |  |
| *Socialinei aplinkai* |  |  |
| *Viešajam administravimui* |  |  |
| *Teisinei sistemai* |  |  |
| *Kriminogeninei situacijai* |  |  |
| *Aplinkai* |  |  |
| *Administracinei naštai* |  |  |
| *Regiono plėtrai* |  |  |
| *Kitoms sritims, asmenims ar jų grupėms* |  |  |

**\*** Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Biudžeto ir finansų skyriaus vedėja Jolanta Sakavičienė